1. ΕΓΚΥΚΛΙΟΣ ΙΚΑ Αριθ.201 της 16 Αυγ. 1952 Καταβολή επιδόματος αναπροσαρμογής εις ησφαλισμένους φυματικούς Ι.Κ.Α. Προκειμένου να εφαρμοσθή από 1ης Αυγούστου ε.ε. η διάταξις του άρθρ. 56 παρ. 2 εδ. β΄ του Α.Ν. 1846/51 «περί καταβολής ειδικού επιδόματος αναπροσαρμογής», γνωρίζομεν εις υμάς τας ακόλουθα: Οι ησφαλισμένοι μας, οίτινες συνεπλήρωσαν την 1/8/51 διετή επιδότησιν συνεπεία φυματιώσεως και προς ους κατ’ εφαρμογήν της ως άνω διατάξεως συνεχίσθη η καταβολή επιδόματος ασθενείας επί 360 ημέρας, μέχρι δηλονότι της 31ης Ιουλίου ε.ε., δικαιούνται να τύχωσιν ειδικού επιδόματος, ίσου προς το προβλεπόμενον υπό του άρθρ. 28 παρ. 2 επίδομα αναπροσαρμογής, έστω και αν δεν πληρούν ούτοι τας υπό της εν λόγω παραγράφου τασσομένας χρονικάς προϋποθέσεις, εφ’ όσον πάντως από της λήξεως της επιδοτήσεώς των (31/7/52) συνεχίζουν να είναι μερικώς ανάπηροι κατά το εν άρθρ. 28 παρ. 2 καθοριζόμενον ποσοστόν αναπηρίας. Λαμβανομένου ήδη υπ’ όψιν, ότι η εφαρμογή της προαναφερθείσης διατάξεως του άρθρ. 56 άρχεται από της 1ης Αυγούστου ε.ε. δέον, όπως η αρμοδία υπηρεσία υμών ειδοποιήση το ταχύτερον τους εις την ανωτέρω κατηγορίαν ανήκοντας φυματικούς ησφαλισμένους, ίνα προσέλθωσι προς εξέτασιν παρά των οικείων υγειονομικών οργάνων δια τον καθορισμόν του ποσοστού της ενδεχομένης αναπηρίας των, προς χορήγησιν του ειδικού επιδόματος αναπροσαρμογής. Σχετικώς γνωρίζομεν εις υμάς, ότι ο υπολογισμός του καταβλητέου ποσού του εν λόγω επιδόματος θα ενεργηθή κατά τας διατάξεις του άρθρου 37 του νόμου, διευκρινίζοντες προσέτι, ότι και επί των εν λόγω περιπτώσεως πληρουμένων ή μη των προϋποθέσεων του άρθρ. 28 παρ. 1, θα εφαρμοσθώσιν αι οδηγίαι αι παρασχεθείσαι δια της υπ’ αριθ. 55/52 εγκυκλίου διαταγής μας «Υπολογισμός των Συντάξεων κατά το άρθρ. 37» (σελ. 5). Θα ληφθώσι δηλονότι υπ’ όψιν δια τον καθορισμόν της ασφαλιστικής κλάσεως, εφ’ ης θα υπολογισθή το ποσόν του ως άνω επιδόματος, αι ημέραι, ας επραγματοποίησεν ο ησφαλισμένος κατά τα δύο τελευταία έτη προ της αποχής του από της εργασίας. Πάντως, κατ’ ανάλογον και εν προκειμένω εφαρμογήν του άρθρ. 29 παρ. 8 εδ. β΄ του νόμου, δεν θα είναι δυνατόν η κατά τ’ ανωτέρω εξευρισκομένη ασφαλιστική κλάσις να είναι κατωτέρα, όσον αφορά μεν τους άνδρας της IV τοιαύτης, όσον αφορά δε τας γυναίκας, της ΙΙΙ ασφαλιστικής κλάσεως. 